Michael Mandiberg

Michael Mandiberg (namundag Disyembre 22, 1977) sarong Amerikanong artist, programmer, designer asin paratukdo.

An mga gibo ni Mandiberg's naitanghal na sa iba-ibang lugar arog kang  New Museum for Contemporary Art na yaun sa New York City,  satransmediale Festival sa Berlin, sa Center for Art and Media Karlsruhe (ZKM) sa Karlsruhe, Germany, asin sa Ars Electronica Center na yaun sa Linz, Austria. An mga gibo man ni Mandiberg naipahiling na sa Tribe asin Jana’s New Media Art, Greene’s Internet Art, ansin sa Blais and Ippolito’s At the Edge of Art. Si Mandiberg naisurat naman kan The New York Times, Los Angeles Times, kan Berliner Zeitung, asinWired.

Karera 

Si Mandiberg sarong propersor kan Media Culture sa College of Staten Island asin sarong fellow sa Eyebeam sa New York City.

Si Mandiberg an nagsurat kan Digital Foundations, sarong libro na nagtutukdo kan Bauhaus Basic Course sa paagi kan design software. An librong ini nakakua nin iba-ibang papuri sa mga bistong tagagibo man kainiyo arog nina Ellen Lupton asin C.E.B. Reas. Si Mandiberg sarong parasurat sa Digital Foundations asin sa mga Anti-Advertising Agency blogs.  Siya nakaistar, asin nagbibisikleta sa Brooklyn.

Minukna ni Mandiberg an New York Arts Practicum, "sarong summer arts institute kun sain an  partisipante naaadalan, sa paagi kan eksperiyensiya kun pano isusumpay an buhay billang estudyante kan arte sa pagiging tunay na artista sa kinaban." Pinunan man Mandiberg an programang Experiments in Extra-Institutional Education sa City University of New York kan Abril 11, 2013  na naging rason kan pagkakaigwa nin special issue sa akademikong journal na Social Text asin sarong taon na seminar para sa mga kaparehong orolay na inorganisa man kaiba sina Carla Herrera-Prats, Cynthia Lawson Jaramillo, asin Jennifer Stoops.

Notableng gibo 

 Shop Mandiberg sarong Internet art na piyesa kan 2001 kun sain si Michael Mandiberg ibinenta an gabos na saiyang pagsasadiri sa Shop Mandiberg site. Poon sa bado hanggang sa toothpaste tube na may kabangang laog. Kan nagsarado an tindahan, si Mandiberg nakabenta nin halos 100 na gamit.
 Oil Standard – kinomisyon kan Turbulence.org sarong Firefox plugin na nagriribay kan  presyo sa e-commerce na mga websityo base sa kaparehong presyo kan bariles kan krudo.
 Print Wikipedia – sarong visualisasyon kun gano kadakula an Wikipedia. Kasali an "spine wallpaper" kan 2000 sa 7500 na volumes asin piniling volumes na iimprenta. An buong mga pdf asin Wikipedia volumes, inupload asin pwedeng i-print bilang mga volumes.

Mga publikasyon 

 Michael Mandiberg (Editor), The Social Media Reader, New York University Press 2012
 xtine burrough and Michael Mandiberg, Digital Foundations: An Intro to Media Design with the Adobe Creative Suite, New Riders/AIGA Design Press 2008

Toltolan

Panluwas na takod 

 
 Wired Magazine article on Mandiberg's IN Network piece from April 21, 2005.
 Video of studio visit with Michael Mandiberg, October 2009

 Mga artikulo sa Art+Feminism in the Philippines 2020